Գաբրիելա Բեսանցոնին 1919 թվականին
**Գաբրիելա Բեսանցոնի** (սեպտեմբերի 20, 1890(1890-09-20), Հռոմ, Իտալիա - հուլիսի 8, 1962(1962-07-08), Հռոմ, Իտալիա), իտալացի օպերային երգչուհի, մեցցո-սոպրանո և կոնտրալտո։

Վաղ կյանք
---------

Ծնվել է Հռոմում և կրթություն ստացել սուրբ Ցեցիլիայի անվան ազգային ակադեմիայում։

Կարիերա
-------

1911 թվականին դեբյուտով հանդես է եկել Իտալիայի Վիտերբո քաղաքում, իսկ 1918 թվականից Բուենոս Այրեսի Կոլոն թատրոնի աստղն էր և կանոնավորապես հանդես էր գալիս նաև հարավամերիկյան այլ քաղաքներում, հատկապես՝ Ռիո դե Ժանեյրոյում։ ԱՄՆ-ում դեբյուտը տեղի է ունեցել 1919 թվականին, երբ Ամներիսի դերերգով հանդես է եկել «Աիդա» օպերայում Կլաուդիա Մուցիոյի, Ջովաննի Մարտինելլիի և Ռենատո Զանելլիի հետ։ Նույն համերգաշրջանում Մետրոպոլիտեն օպերայում երգել է Էնրիկո Կարուզոյի հետ «Սամսոն և Դալիլա» ու «Ճակատագրի ուժը» օպերաների բեմադրություններում։ 1920 թվականին Հավանայում միասին կատարում էին «Աիդա» օպերան, երբ վերջին հատվածի երկրորդ արարի ժամանակ դահլիճում ռումբ է պայթել։

1935 թվականին հեռացել է Կոլոն թատրոնից, 1939 թվականին հրաժեշտի համերգ կազմակերպել Հռոմում՝ Կարակալլայի բաղնիքներում երգելով Կարմեն։ Ամերիկյան «Victor» ձայնագրման ստուդիայի հետ մի քանի ձայնագրություններ է արել, 1916 թվականին նկարահանվել իտալական «*Stefania*» համր կինոնկարում։ Բրազիլիայում ամուսնության ընթացքում դասավանդել է երիտասարդ երգիչների, իսկ կյանքի վերջին տարիներին Հռոմում վոկալի դասեր է տվել։

Տենոր Ջակոմո Լաուրի-Վոլպին իր «*Voci parallele»* գրքում հիշատակել է Բեսանցոնիին որպես իր կարիերայի ընթացքում իրեն հանդիպած երեք իրական կոնտրալտոներից մեկի (մյուս երկուսը Մարգարետ Մաթցենաուերն ու Մաթիլդա Բլանկո Սադունն էին)։

Անձնական կյանք
--------------

«Պարկ Լեյժ»՝ Գաբրիելա Բեսանցոնիի նախկին բնակավայրը Ռիո դե Ժանեյրոյում
Դաշնակահար Արթուր Ռուբինշտեյնի հետ սիրային հարաբերությունների մեջ է եղել 1918 թվականին, երբ երկուսն էլ աշխատում էին Մադրիդում, Բուենոս Այրեսում և Նյու Յորքում։ 1925 թվականին ամուսնացել է բրազիլիացի արդյունաբերող Էնրիկե Լեյժի հետ։ Զույգն ապրել է Ռիո դե Ժանեյրոյում․ նրանց շքեղ առանձնատունն ու այգիներն այժմ հայտնի են որպես «Պարկ Լեյժ» ու հանրային զբոսայգի են։ Բեսանցոնին այրիացել է 1941 թվականին, կրկին ամուսնացել 1956 թվականին։ Վախճանվել է Իտալիայում 74 տարեկան հասակում 1962 թվականին։ Հուղարկավորվել է Կարմենի հագուստներով։

Ծանոթագրություններ
------------------

1. 1 2 3 4 5 6 7 8  *Lanfranchi A.* Dizionario Biografico degli Italiani (իտալ.) — 1967. — Vol. 9.
2. 1 2 3 4
3. 1 2  Richard P. Connell, Liner Notes Արխիվացված 2021-01-23 Wayback Machine, *Jose Mojica - Tenor; Gabriella Besanzoni - Alto*, ArkivMusic.
4. ↑  "Samson and Dalila" *Musical America* (December 20, 1919): 4.
5. ↑  "Gabriella Besanzoni (vocalist: contralto)" *Discography of American Historical Recordings* (UC Santa Barbara Library).
6. ↑  Cited (it) in Celletti, Rodolfo, *La grana della voce. Opere, direttori e cantanti* (2nd edition), Rome, Baldini & Castoldi, 2000, p. 245, 88-80-89-781-0
7. ↑  Harvey Sachs, *Rubinstein: A Life* (Grove Press 1995): 170-172. 9780802115799
8. ↑  "Gabriella Besanzoni" *The News-Messenger* (July 10, 1962): 2. via Newspapers.comհրապարակում բաց հնարավորություն
9. ↑  Victoria Etnier Villamil, *"O ma Carmen": Bizet's Fateful Gypsy in Portrayals from 1875 to the Present* (McFarland 2017): 97. 9781476663241

Արտաքին հղումներ
----------------

* 
* Gabriella Besanzoni's page on CantabileSubito.de, with biographical notes, sound clips, and many photographs.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գաբրիելա Բեսանցոնի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database |
|  |
| Բառարաններ և հանրագիտարաններ | Իտալացիների կենսագրական բառարան |
|  |
| 

|  Չափորոշչային վերահսկողություն |
| --- |
|  |
| BNE: XX1217360 · BNF: 13818906n · GND: 135332478 · ICCU: INTV016165 · ISNI: 0000000071398512 · LCCN: no2001071790 · VIAF: 61200134 · WorldCat VIAF: 61200134 |

 |

 |